Законът за детето от Иън Макюън — цена, мнения, откъс и Електронна книга — Colibri\nФиона Мей обича съпруга си, обича класическата музика, обича да свири на пиано, но работата й като съдия в Семейното отделение на Висшия лондонски съд е голямата й страст. На петдесет и девет години Фиона преживява криза в семейния си живот и е на път да изгуби съпруга си, но въпреки всичко остава отдадена на каузата на децата. И на Адам Хенри, непълнолетния юноша Свидетел на Йехова, болен от левкемия, отказващ да приеме кръвопреливането, което ще го спаси. Фиона решава да посети Адам в болницата и да се увери лично в способността му да взима решения. Между романтичното момче и зрялата жена се създава особена емоционална връзка, която ще има неочакван финал. Историята се развива на фона на подробно описани дела, свързани с т. нар. благополучие на детето, за което британският закон от 1989 г. гласи, че трябва да бъде „първостепенно съображение на съда”. И повдига не един въпрос от морално естество: къде започва и къде свършва интересът на децата? Какви са правата на възрастните и доколко би следвало да ги упражняват? И какви са отговорностите им? До каква степен безпристрастното правосъдие може да излекува раните, нанесени на децата от семействата и обществото?\nИън Макюан не дава окончателен отговор на тези въпроси, към които само ни насочва с умението си деликатно да съчетава описанието на грубата материална реалност с поетичната извисеност на духовния живот.\nИън Макюън - „Законът за детето“\nЛондон. Краят на първата седмица от летния триместър на съдебната година. Неумолимо юнско време. Фиона Мей, съдия във Висшия съд, бе у дома си в неделната вечер. Лежеше по гръб на един шезлонг, а погледът й минаваше покрай обутите й в чорапи крака и се рееше в другия край на стаята, към отрязъка от библиотеката в нишата до камината и встрани от нея, до високия прозорец, към миниатюрната литография на къпеща се от Реноар, която бе купила преди трийсет години за петдесет паунда. По всяка вероятност имитация. Под литографията, точно по средата на кръглата орехова маса имаше синя ваза. Никакъв спомен за това как се бе сдобила с нея. Нито пък кога за последен път бе слагала в нея цветя. Камината не беше палена от година. Черни дъждовни капки падаха на неравни интервали върху скарата на камината и потропваха по свитата на топки пожълтяла вестникарска хартия. Широки полирани дъски, застлани с персийски килим Бухара. В края на полезрението й – бляскавата черна повърхност и очертанията на малък роял, отрупан с обрамчени в сребро семейни снимки. На пода до шезлонга, встрани от нея, работен екземпляр на съдебно решение. А Фиона лежеше по гръб и всичко това ѝ беше до болка безразлично.\nДържеше в ръка второто си разредено с вода уиски. Още трепереше, не можеше да се съвземе след неприятния инцидент с мъжа си. Пиеше рядко, но талискерът с чешмяна вода ѝ действаше като балсам и вече мислеше дали да не прекоси стаята до шкафа, за да си налее за трети път. С по-малко уиски и с повече вода, понеже утре трябваше да е в съда, а днес беше дежурна – на разположение, ако възникнеше проблем, макар и в почивния ден. Това, което той ѝ заяви, я шокира и се стовари отгоре ѝ като непоносим товар. Накара я да се разкрещи – не го беше правила от години – и собственият ѝ глас още кънтеше в ушите ѝ: „Идиот такъв! Шибан идиот!“. Не беше ругала на глас от юношеските си години, по времето на безгрижните си пътувания до Нюкасъл, макар че понякога, когато чуеше свидетелски показания, дадени с користна цел, или неуместно цитирана точка от закона, в мислите ѝ се прокрадваше по някоя цветиста дума.\nИ малко след това, задъхана от ярост, му бе изкрещяла поне два пъти: „Как смееш?“. Това съвсем не беше въпрос, но той спокойно ѝ отвърна:\n– Имам нужда от това. Вече съм на петдесет и девет. Изпускам последния си шанс. Още нямам доказателства, че съществува живот в отвъдното.\nПревзета забележка, на която тя не успя да отговори. Просто продължи да го гледа, вероятно със зяпнала уста. Думите ѝ дойдоха със закъснение – чак сега, на шезлонга. „На петдесет и девет ли? На шейсет си, Джак! Толкова си жалък! И си банален!“\nВ действителност изрече вяло: „Това е нелепо“.\n– Фиона, кога спахме заедно за последен път? Кога ли?\nБеше ѝ задавал този въпрос и преди, с различен тон – от печален до заядлив. Но ѝ бе трудно да си спомни, напоследък беше толкова претоварена от работа. Семейното отделение гъмжеше от странни конфликти, специални пледоарии, интимни полуистини и екзотични обвинения. И както във всички области на правото, тънките особености на обстоятелствата трябваше да се преценяват с голяма бързина. През отминалата седмица бе изслушала заключителните пледоарии на защитниците на развеждащи се евреи – ортодоксални, но в различна степен – в съдебен спор за образованието на дъщерите им. Черновата на готовото съдебно решение лежеше на пода в краката ѝ. Утре пред нея отново щеше да застане майката на едно петгодишно момиченце – изпита, бледа, високообразована англичанка, която въпреки представените пред съда уверения в противното, бе убедена, че дъщеря ѝ ще бъде незаконно изведена от страната от баща си – марокански бизнесмен и ревностен мюсюлманин, за да започне нов живот в Рабат, където той имал намерение да се установи. През останалото време щеше да се занимава с обичайните спорове за местоживеенето на децата, за къщи, пенсии, доходи, наследства. До Висшия съд достигаха по-солидните имоти. В повечето случаи богатството не успяваше да донесе дълготрайно щастие. Родителите бързо привикваха с новата терминология и с проточените законови процедури и се смайваха от факта, че се намират в ожесточена схватка с човека, когото някога са обичали. А зад кулисите чакаха момченца и момиченца, наричани в съдебните документи на малко име – разни Беновци и Сари, – дечица, които уплашено се свиваха едно до друго, докато боговете над тях се бореха до последен дъх, от образуването на семейното съдопроизводство до Висшия и Апелативния съд. Цялата тази мъка въпреки сходствата, въпреки повтарящите се теми продължаваше да вълнува Фиона. Тя вярваше, че внася разум в безнадеждните ситуации. В общи линии имаше вяра в разпоредбите на семейното право. В оптимистични моменти считаше, че поставянето на нуждите на детето над тези на родителите му в законодателните актове е важен жалон в напредъка на цивилизацията. Дните ѝ бяха запълнени, а напоследък и времето след работа – разни вечèри, събиране в Мидъл Темпъл за пенсиониращ се колега, концерт в Кингс Плейс (Шуберт, Скрябин) и такситата, метрото, прибирането на дрехите от химическо чистене, писмото, което трябваше да напише за специалното училище на сина на чистачката, и най-накрая сънят. Кога беше спала с мъжа си ли? В момента не можеше да си спомни.\n– Не си записвам.\nТой разпери ръце – нямаше какво да отвърне.\nТя продължи да го наблюдава как отива до другия край на стаята и си налива малък скоч – от същия талискер, който тя пиеше сега. Напоследък ѝ изглеждаше по-висок, по-уверен в действията си. Докато бе с гръб към нея, внезапно я обзе вледеняващото предчувствие, че ще бъде отхвърлена и унизена, оставена заради млада жена, че ще бъде зарязана, ненужна и самотна. За момент се зачуди дали не трябва чисто и просто да се съгласи на всичко, което той иска, после отпъди тази мисъл.\nТой застана отново пред нея с питието си. Не ѝ предлагаше чаша сансер, както правеше обикновено около това време.\n– Какво искаш, Джак?\n– Да започна тази връзка.\n– Искаш развод.\n– Не. Искам всичко да остане както преди. Без измама.\n– Напротив, разбираш ме. Не ми ли беше казала веднъж, че отдавна женените двойки поддържат братско-сестрински отношения? Вече сме стигнали дотам, Фиона. Превърнал съм се в твой брат. Уютно ми е, мило ми е с теб и те обичам, но преди да умра, искам да изживея една голяма и силна любов.\nПосле, взимайки смаяния ѝ възглас за смях, а може би и за подигравка, добави грубо:\n– Искам да изпадам в екстаз, да ми причернява от желание. Това помниш ли го? Искам го още веднъж, за последен път, дори и ти да не искаш. А може би искаш.\nТя не отместваше изумения си поглед от него.\n– Значи така.\nВ този момент си възвърна гласа и му каза какъв идиот е. Фиона прекрасно познаваше общоприетите норми за благоприличие. Това, че, доколкото ѝ беше известно, той ѝ бе останал верен, правеше предложението му още по-скандално. Или ако я беше мамил в миналото, то го бе правил така, че да не го заподозре. Вече знаеше името на жената. Мелани. Не много различно от наименованието на смъртоносния кожен рак. Беше ѝ ясно, че връзката му с двайсет и осем годишната статистичка можеше напълно да я заличи от живота му.\n– Ако го направиш, това ще бъде краят ни. Много е просто.\n– Това заплаха ли е?\n– Това е тържественото ми обещание.\nВече се беше овладяла. И наистина изглеждаше просто. Моментът за предлагане на отворен брак беше преди женитбата, а не трийсет и пет години по-късно. Да рискува всичко, което имаха, за да можел да изживее отново някаква си моментна сексуална възбуда! Когато се опитваше да си представи, че самата тя би поискала нещо подобно за себе си – нейният „последен път“ щеше да ѝ е първият, – наум ѝ идваха единствено мисли за разрив, за тайни срещи, за разочарования, за телефонни разговори в неуместни часове. Обременителната задача да свикваш с нов човек в леглото, наново изобретяваните нежности, целият фалш. И най-после, нужното освобождаване от задръжките, изискващото се усилие да бъдеш прям и откровен. А когато накрая се разделяха, законът за детето нищо нямаше да е както преди. Не, тя предпочиташе несъвършеното съществуване – това, което имаше в момента.\nСега, на шезлонга, осъзна в пълна степен размера на обидата – готовността му да заплати за удоволствията си с нейното нещастие. Напълно безмилостно. Тя знаеше колко всеотдаен можеше да бъде той за сметка на другите, най-често в името на някоя добра кауза. Но сега беше различно. Какво се бе променило? Стоеше изправен, с широко разтворени крака, както си наливаше едно малцово уиски, а пръстите на свободната му ръка отмерваха такта на някаква мелодия в главата му – вероятно някоя харесвана от двамата песен, но не от двамата с нея. Фактът, че я нараняваше, без да го е грижа какво ѝ причинява, бе нещо напълно ново. Винаги се бе отличавал с доброта – с почтеност и доброта, а добротата, както ежедневно се потвърждаваше в Семейното отделение, бе първостепенно човешко качество. Фиона имаше властта да отнема деца от недобри родители и понякога го правеше. Но да отдели себе си от недобър съпруг? Когато бе самотна и отчаяна? Къде беше нейният съдебен защитник?\nМразеше самосъжалението и нямаше да си го позволи. Вместо това щеше да си налее трета чаша. Ала си сипа символично количество, доля си много вода и се върна на мястото си. Да, характерът на разговора бе такъв, че щеше да е добре, ако си бе водила бележки. За да запомни важните неща и да може внимателно да измери обидата. Когато го заплаши, че тази история ще сложи край на брака им, той просто се повтори, каза ѝ колко много я обичал, как винаги щял да я обича, но че животът съществувал само в настоящето, че незадоволените му сексуални потребности го правели много нещастен, че му се предоставяла тази единствена възможност и че искал да я използва с нейното знание и както се надявал, с нейното съгласие. Говореше ѝ в духа на откровеността. Можел да го направи „зад гърба ѝ“. Крехкият ѝ, злопаметен гръб.\n– О! – промълви тя. – Колко благородно от твоя страна, Джак!\n– Е, всъщност... – започна той и спря.\nГотви се да ѝ каже, че връзката му вече е започнала, помисли тя. Нямаше да понесе да го чуе. Нямаше и нужда. Виждаше го. Хубавка статистичка, работеща над намаляващата вероятност за завръщане на застаряващ мъж при огорчената му жена. Виждаше окъпана в слънце утрин, чужда баня и в нея как Джак, все още прилично мускулест, надява през глава с привичните си припрени жестове полуразкопчана бяла ленена риза, докато старата, запратена към коша за мръсно пране, все още виси във въздуха на единия си ръкав и плавно се приземява. Пълно падение. Това щеше да стане, със или без съгласието ѝ.\nЗвучеше като строга даскалица. После добави:\n– Какво друго очакваш да ти кажа?\nЧувстваше се безпомощна и искаше разговорът да приключи. До сутринта трябваше да редактира едно съдебно решение, подготвяно за публикуване в „Доклади по семейно право“. Съдбите на две еврейски ученички вече бяха определени в решението, което бе произнесла пред съда, но трябваше да изглади езика, както и да отдаде полагащото се уважение на еврейската благочестивост, за да се предпази от обжалване. Навън летният дъжд биеше в прозорците. В далечината, отвъд Грейс Ин Скуеър, по мокрия асфалт свиреха гуми. Той щеше да я остави и светът щеше да продължи да съществува.\nЛицето му бе непроницаемо, когато сви рамене и се извърна, за да излезе от стаята. При вида на отдалечаващия му се гръб тя изпита същия вледеняващ страх. Ако не се опасяваше, че няма да ѝ обърне внимание, щеше да извика след него. Но какво можеше да му каже? „Прегърни ме, целуни ме, иди при нея?“ И тя остана на мястото си, заслушана в стъпките му по коридора, в решителното затръшване на вратата на спалнята им, после в разстлалата се над апартамента им тишина, в тишината и в дъжда, който от цял месец не бе спирал.\nДългоочаквана! Доколкото зная, предстои да я филмират, освен ако филмът вече не е факт. Макар Макюън да ми се струва абсолютно непреводим на езика на киното...\n25.04.2017 г., 18:07 ч.


Fit Selection Lamb & Rice\nFit Selection Lamb & Rice Hypoallergenic е екструдирана храна за кучета от средни и големи породи. Храната се произвежда от първокласно дехидратирано агнешко месо, което поддържа кучета с реакции на свръхчувствителност към други източници на протеини. Стимулира дъвченето на вашето куче и допринася за здравословна храносмилателна система и балансирана чревна флора и помага да поддържате кучето си здраво и във форма.\nСъставки като цвеклова каша и екстракт от юка осигуряват здравословна чревна флора и намаляват миризмата на изпражненията\nСьомговото масло е богато на Омега 3 мастни киселини, които поддържат здрава и блестяща козина.\nИзбран източник на животински протеини поддържа кучетата с чувствителна кожа и козина. Не съдържа пшеничен глутен


AtomicEva профил | Free Live Sex Cams\n29, Везни, Россия, СОЧИ\nПоследно влизане: 16.08.19 21:45:35\nКогато кликнеш на бутона, ще повишиш AtomicEva до първа позиция на главната страница за 60 секунди. През това време чат стаята на модела ще бъде много по-видима и изключително популярна! Известие за действието ти, което се вижда от модела и другите потребители, ще се появи в чата. AtomicEva със сигурност ще оцени жеста и ще ти бъде безкрайно благодарна!\nВажни детайли за AtomicEva\nРаботно време на AtomicEva\nАматьорски клипове на AtomicEva\nСписък с желания на AtomicEva


Миене на прозорци - Теми за Миене на прозорци\n»Миене на прозорци\nНе е нужно да губите пари и време във фитнеса. Можете да отслабвате и у дома, докато вършите домакинска работа.\nМиене на прозорци - най-новите заглавия, авторски публикаци и съвети. Практична информация на тема Миене на прозорци от Ezine.bg. Обзор на статиите за Миене на прозорци. Online сайт за здравословен живот, мода, красота, дом и градина, родители и деца и Миене на прозорци.


е музикална образователна компютърна игра за деца. Полезна е за придобиване на начални познания по музика и общо интелектуално развитие на децата.\nСъдържанието на продукта е изградено върху уникална и успешна методика на\nпроф. Милена Куртева. Г-жа Милена Куртева е дългогодишен преподавател по пиано, Директор на Mузикалното училище в София, Професор по методика в Музикалната академия в София и Доктор на изкуствознанието. Тя е широко известна с нейните трудове по методика, научни изследвания, учебници и школи по музика.\nПроф. Милена Куртева е автор на идейния проект и сценария на Приключенията на музикалните тонове и техните ноти. Тя ръководи и е утвърдила до най-малкия детайл цялото съдържание на играта. По такъв начин в продукта е постигнато синхронно въздействие на фантазия, музика, поезия, живопис, пеене и анимация. Създадена е благоприятна среда, в която децата неусетно, последователно и с удоволствие придобиват нови познания и способности.\nКомпютърният софтуер за играта и анимациите в нея са създадени от\nинж. Ирина Стоянова. Тя също е автор на БУКВЕНКА, ЦИФРЕНКА и останалите образователни компютърни игри, представени в този сайт.\nПърва част - чрез приказка, анимации, образователни модули и весели игри, детето се научава да разпознава основните музикални тонове по начина им на звучене. Развива се музикалния слух на всеки, който ползва играта. Посредством игри с куклички-ноти, се усвояват имената на тоновете: до, ре, ми, фа, сол, ла, си, до, както и височината на техния тон. С постепенна нарастваща сложност на упражненията, детето започва да различава по слух тоновете в посочена мелодия и се научава да записва тяхната последователност, като избира и подрежда кукличките-ноти. В тази част се съдържат модули с образователни обяснения,\n12 различни игри-упражнения с включени\n30 популярни детски песнички, изпълнени от деца, и с анимации, чрез които се провежда обучението.\nВтора част – отново чрез използване на въображението, с приказка и анимацията се въвеждат за детето понятията: ноти, петолиние, ключ сол , местоположение на нотите на петолинието, изобразяване на различните тонове с ноти, цяла нота, половинка нота, четвъртинка нота, продължителност на тона, според записването му с нота, тактови черти и други. Отначало с по-лесни игри, а по-нататък – с по-трудни, се научава умението за записване на мелодия с ноти върху петолинието, като се спазват съответствията на нотите с дължината на тоновете и отделните тактове.\nВ тази част също, както и в първата, са включени приказка с анимации, модули с образователни обяснения, 10 различни игри-упражнения и 30 популярни детски песнички, изпълнени от деца, и с анимации. Тук се използват повечето от същите песнички, които са в Първа част, но се изпълняват други образователни упражнения с тях.\nКато поощрение за успехите при изпълнение на задачите в играта се показват награди - награда-цвете и награда-купа.\nМузикалната компютърна игра Приключенията на музикалните тонове и техните ноти е един от най-хубавите, вълнуващи и полезни подаръци за всяко дете.\nПочти неусетно и постепенно тя разширява обема, точността и разпределението на вниманието, обогатява мисленето и паметта на малчуганите.\nТова се отразява положително на общообразователното обучение на детето, както и при начално обучение по избран музикален инструмент.\n*В комплекта се съдържа компакт-диск /CD/ и упътване. Цената е за ползване на продукта на един компютър.\nPC: Играта работи на компютри с операционна система WINDOWS XP,7,8+ или компютри Apple Mac с операционна система MAC OS X+. Стартира се автоматично при поставяне на диска в дисковото устройство.


Нарежете глава лук на 4 части и я поставете в някой ъгъл в дома си . Резултатът ще ви шашне- истинско чудо! – Политиката – Информационен портал\nНарежете глава лук на 4 части и я поставете в някой ъгъл в дома си . Резултатът ще ви шашне- истинско чудо!\nнеделя, 5 май 2019 / 14:11 / Здравеопазване\nЧовечеството готви и се лекува с лук още от древни времена. Лечебните му ползи са доказани и от науката.\nУчените открай време са открили как, и точно кои съединения в лука помагат на хората да се излекуват от десетки болести.\nПредлагаме ви да прочетете някои от начините, чрез които ще бихте могли да подобрите своето здраве с помощта на лук.


Сидеров и Луна си спретнаха жесток скандал в предизборен дебат - Gamanews.bg - новините от деня\nЛидерът на „Атака“ напусна студиото, а певицата бе изгонена\nСидеров отказа въобще да се включи в дебата, защото според него се правела пиар кампания на Луна и преди да влязат в студиото е бил заснет клип с нея, който й дава нечестна преднина и я представя като „доминиращ кандидат“. Лидерът на „Атака“ заяви, че няма да участва в „такъв сценарий“.\nСлед това пък самата Луна заяви, че се чуди как в дебата участват хора, „които са довели държавата дотук“ и „трябва да са в затвора“. След това тя влезе в остър сблъсък с Александър Томов и Николай Малинов- другите двама, които участваха в дебата. Певицата прочете декларация за закон за лустрация и поиска двамата кнадидат- президенти да я подпишат. Накрая Луна каза, че й е „под достойнството“ й е да бъде в едно студио с „комунист-подлога и шпионин“.


PHILIPPI Настолен часовник “ORBIT“ - Магазин Жилища\nКод: PH 136021\nМатериал: Матирана неръждаема стомана, алуминий\nНастолен часовник Orbit от Philippi.\nORBIT конусен часовник, който истински хваща окото.\nАлуминиев конус се върти около собствената си ос. Топче поема функцията на стрелка и посочва точния час .\nТози нестандартен часовник е носител на много престижни награди.


Полицай възпитавал 8-годишния си син с точилка – Труд\nПолицай възпитавал 8-годишния си син с точилка\n20.01.2017 • 16:18\nПловдивски полицай възпитавал 8-годишния си син с бой с точилка през пръстите и с наказания да стои в ъгъла на колене или с вдигнати ръце или крак. Това разкри в петък адвокат Милена Кадиева при представяне на проекта „Програми за превенция и преодоляване на домашното насилие“ на фондация „Джендър алтернативи“.\nСлед случая с точилката и боя през пръстите майката, която е военнослужещ, не издържала, напуснала полицая и завела дело за родителски права срещу него по Семейния кодекс в Районния съд в Пловдив. Темида обаче тепърва ще решава дали подобно наказание е домашно насилие. Майката настоява съдът да определи размера на месечната издръжка, която бащата да плаща, а също и да уточни режим за контакти и срещи на детето с него.\nБащата също е предявил такива искания пред съда, твърдейки, че е добър родител и че самият той като дете е бил така строго възпитаван и затова е станал човек. Според полицая само с този метод на възпитание щял да направи сина си силен и дисциплиниран мъж, който да е способен да поема отговорност и да бъде глава на семейство.\nОт фондация „Джендър алтернативи“ допълват, че в Пловдивска област всяка година се образуват средно по 240 дела за домашно насилие, като в 90% от случаите потърпевши са и децата. Казуси като този с полицая от пловдивско районно управление на МВР ги мотивирали да работят още по-усилено с деца и родители, за да могат малчуганите от най-ранна възраст да са наясно какво е физическо, психическо и емоционално насилие, да разпознават формите му и да знаят към кого да се обърнат за помощ.\nработа, работа, работа каза:\nПривичките от работа се пренасят в дома…\nE,чак пък бой с точилка през пръстите……… И ние сме яли бой едно време,някой плесник,като не сме слушали,ама такава жестокост с дете не е необходима.


Четвърта клиника по …\nГенерализирани разстройства на развитието. Хиперкинетично разстройство на поведението. Смесено разстройство на училищните умения. Смесено разстройство на поведението и емоциите. Синдром на Аспергер. Нощна енуреза и енкопреза. Депресивни разстройства. Шизофрения и др. налудни разстройства. БАР. Тревожни разстройства. Невротични разстройства.. Разстройства на храненето. Органични психични разстройства. Психични разстройства впоследствие употреба на ПАВ. Клинични проучвания на медикаменти. Експертна съдебно - психиатрична дейност.\nОтделението е разположено в сградата на психиатричните клиники към МБАЛ ”Св.Марина” - ЕАД, гр. Варна, в лявото крило на партера Дневен стационар и в лявото крило на първия етаж.\nЗали за групова психотерапи.\nЗала за трудотерапия.\nОтделението се състой от:\nЛекарски кабинет на първи етаж в коридора на Трета психиатрична клиника.\nКабинет “Старши медицински специалист” на първи етаж в коридора на Трета психиатрична клиника..\nБолнични стаи – 6.\nДоц. д-р Петър Петров, дм – сл.тел. 052/978472, 0888/940142; pmdown@abv.bg\nд-р Галина Радкова - сл. тел. 052/978492\nст.м.с.Светла Димитрова – сл.тел. 052/978435, 0889510105,swetlla_1961@abv.bg\nманипулационна - тел. 052/978491\nВ отделението се ползват модерните диагностични методи в психиатрията вкл. скали като MINI, клинични самооценъчни и оценъчни скали за всички основни психиатрични диагнози, скали за оценка на агресия и суициден риск, скали за социално функциониране и качество на живота. Прилагат се и всички достъпни инструментални диагностични методи, като КТ, ЯМР и всички други с които разполага МБАЛ”Св.Марина”\nПрилага се широк терапевтичен арсенал, включващ медикаментозно лечение с всички съвременни медикаменти, психотерапия – единична и групова, терапевтично мильо, психосоциални интервенции, семейно консултиране, арттерапия и трудотерапия, електроконвулсивна терапия и пр.\nКод МКБ 10 Заболявания\nЕЕГ; Аспирационна помпа; тегло-ръзстомер.\nДоц д-р Петър Петров, д.м.\nД-р Радкова - специализант\nд-р Петя Шопова\nд-р Рая Димитрова - специализант Виж профил Доц. д-р Петър Милчев Петров, д.м.\nПКК, биохимия, урина\nстуденти по медицина, дентална медицина факултет по обществено здраве и медицински колеж - Варна. Провежда се следдипломна квалификация на лекарите и психолозите по утвърдени програми според най-съвременна информация под форма на лекции, тренинги, супервизии и др. Важна част от следдипломната квалификация е дългогодишната съвместна работа с швейцарска психиатрична болница и свързаните с това учебни стажове, тренинги, курсове и др. провеждани в Швейцария и България. Голямата част от лекарите, психолозите, социалните работници и сестрите са практикували в швейцарската клиника в гр.Листал.\nДетско - психиатрично отделение е открито на 30.05.1981г., в самостоятелна сграда на територията на МБАЛ“Св.Марина“ - Варна. Отделението е разполагало с 60 болнични легла, три сектора, единия от който е бил Филиал към Оздравителното училище Д-р Н.Димитров“. Обучавали са се ученици от 1-8 клас по масова програма. В мултидисциплинарния екип е бил от трима специалиста по психиатрия, един специалист по педиатрия, мед.сестри - 13, санитарки – 7, психолог, соц. работник, специалист-възпитател.


РЕВЮ: Лаптоп ASUS S430FA-EB432 - Мнения и Цена\nASUS S430FA-EB432 – Елегантен и стилен лаптоп с процесор Intel Core i7\nASUS S430FA-EB432 Цена\nАко търсите лаптоп, който не прави компромис с ефективността, ASUS S430FA-EB432 е лаптопът за вас. Той е достъпен на много добра цена за доброто си ново поколение хардуерна конфигурация, а eMAG предлага безплатна доставка до дома Ви и стандартна гаранция от 24 месеца.\nASUS S430FA-EB432 Review\nASUS S430FA-EB432 снабден с твърд и лек корпус, което го прави идеалното решение за преносима употреба. Първокласното му покритие определено привлича вниманието. Получавате всички необходими функции с този лаптоп: надеждна мощност на процесора, добра памет, достатъчно място за съхранение и атрактивен дисплей. С до 512 GB SSD няма нужда да се тревожите къде да запазите всички свои данни, видео, музика или снимки.\nASUS S430FA-EB432 по наше мнение e идеалната платформа за всеки, който търси преносим и мощен лаптоп за всекидневни, домашни или офис задачи. С модерен дизайн и много добри характеристики, този лаптоп убедително се справя дори и с по-сложни задачи, а издръжливият корпус гарантира безпроблемно ползване и стилен дизайн в едно.


Мнение от amitko » 29 юли 2019 22:51\nГледаме за кола на жената.\nЗа съжаление шкода ситигоу вече не се продава.\nСпряхме се на две алтернативи\nСузуки ингис GL - около 22 000 лв.\nХюндай i10 - на промоция 16 000.\nНякой има ли наблюдения, + / - или някакво мнение по въпроса.\nКак стой въпроса със сервизите на двете марки.\nМнение от xm_net » 31 юли 2019 21:32\nЗа сервизите не мога да споделя опит, иначе и двете съм ги виждал, когато обикалях да търся нов автомобил на приемлива цена. Ако наистина става дума за дилема т. е. избор измежду тези два автомобила и ако разликата в цената не е определяща (а тя не е малка), то аз бих предпочел Suzuki-то без никакви колебания! Този Hyundai е кола точно от типа "сапунерка" - нищо впечатляващо по интериор и оборудване (тук визирам най-евтиното ниво, тъй като за него става дума), малък мотор, да се седне отзад е истинско изпитание и не бих препоръчал на никой да опитва. Не съм го разглеждал подробно, защото не ми влизаше в представите за семеен автомобил, но определено не ми допадна.\nSuzuki-то е с по-мощен мотор, като разходът на практика е един и същ, по-високо е, има прилична визия и интериорът е интересен и съвременен. Не ми се рови сега по сайтовете на вносителя, но мисля, че и гаранцията на Suzuki беше с две години повече отколкото тази на Hyundai. Абе с две думи - аз бих предпочел Ignis-a без да се чудя! Тук обаче искам да отбележа, че това е лично мое мнение и бих препоръчал да се отиде на място и да се видят и двата автомобила и то от човека, който евентуално ще ги ползва, защото както е известно: "Вкус, другар няма"!\nМнение от amitko » 31 юли 2019 22:21\nИ ние на там опиваме...i10 е доста компромисно решение.\nКолкото до цената...то на всички марки този глас коли са около 20-25к. Просто i10 имат някакво нмаление в момента.\nМнение от xm_net » 01 авг 2019 09:51\nКолега, вие си знаете най-добре, но мисля, че ако седнеш първо в i10-ката и после в Ignis-а на момента ще забравиш за първата! Намалението си е намаление, не бива да се пренебрегва, само че намалението днес го има, утре - не, а ти ще си я имаш колата дълго време занапред, затова е добре да се помисли в перспектива, за да не съжалява после човек ...!\nМнение от Дрон » 15 авг 2019 17:51\nНачи азиатския компост след 2-рата зима, ще ти трябва оксижен да си ремонтираш окачването, на 5-тата ще си търсиш телоподаващо за вежди и прагове. За тия пари си взимаш една Калина/Гранта/Веста от НАР и не се занимаваш с глупости. Ако пък нещеш Лада - Дачия.\nА най-разумен избор е нещо 2-ра ръка, запазено на газ. Изобщо новата кола е набутвация отвсекъде\nМнение от amitko » 18 авг 2019 19:17\nТова въобще не е вярно. Това ще е третата нова кола която ще купуваме...В общи линии е все тая дали ще е нова или стара. В крайна сметка разходите излизат почти едни и същи.\nМнение от viksanlg » 19 авг 2019 19:50\nКато се изръсваш и едни 1000+ лева за Каско и задължителното обслужване при дилъра, не мога да кажа че е едно и също ...Няма по-хубаво нещо от новата кола, но заблудата , че разходите са еднакви е голяма ...\nМнение от amitko » 20 авг 2019 08:49\nКаското не е аргумент. Да, досадно е, ама и на “стара” пак го има. А и новата може и без каско. Сервизното обслужване е досадно. Да не говорим, че обикновено са мърлячи. Ама това е най-много докато трае гаранцията.\nМнение от Дрон » 20 авг 2019 12:10\nНова кола на изплащане без каско не може. Да платиш 30к Кеш за нова кола е безумие... тия пари могат да се завъртят. Колата е разход, колкото по-малък, толкова по-добре\nМнение от amitko » 20 авг 2019 15:53\nМоите житейски виждания са малко по-различни. Иначе философски погледнато всичко в живота е разход. Друг принцип е нищо да не взимам на изплащане/кредит и т.н. Когато купувам нещо то става мое, независимо от цената. А и 20-30к не са чак толкова много пари, ако се въртят годишно ще носят 3-5к. Остава въпроса как да се въртят. Аз си изкарвам парите без да трябва да въртя нещо.


Зам.-министърът на околната среда не ръководел, а само участвал в престъпната група - Байрак\nОбщо 10 лица са привлечени като обвиняеми за участие в организираната престъпна схема за преработка на вносен боклук. Трима от тях ще отговарят за данъчни престъпления, а останалите седем – за участие в организирана престъпна група, съобщи говорителят на главния прокурор Сийка Милева.\n„Дейността е била извършвана абсолютно фиктивно с дружества, финансирани и контролирани от братя Бобокови. Наред с това е установено, че Красимир Живков в качеството си на зам.-министър и възползвайки се от служебното си положение, е оказвал натиск върху подчинени на него длъжностни лица както в МОСВ, така и на директори на регионални инспекции по опазване на околната среда, със заплахи за уволнения и други въздействия.\nВ случаите, в които разпорежданията му не са били изпълнявани, е имало случаи и на уволнение директори. Тези дейности са свързани с оползотворяването не само на опасни отпадъци, а въобще на отпадъци. Контролът върху издадените нотификации и разрешителни, които са свързани с преработката на отпадъци се издават от МОСВ, но контролът се извършва от съответните директори на регионалните инспекции“, уточни тя.\nПо думите на говорителят на главния прокурор Сийка Милева 7 от обвинените са за участие в организирана престъпна група, създадена с користна цел и с участието на длъжностни лица. „По отношение на един от участниците в групата е повдигнато и вторично престъпление за управление на опасни отпадъци“, уточни Милева, цитирана от „Фокус“.\n„От жилището, обитавано от обвиняем беше намерена и иззета цветна снимка, на гърба на която бяха изписани имена, които съответстват на имената на публично известни личности в обществото, някои от които са убити през годините. Срещу имената на всеки от тях са записани големи суми пари, различни – от порядъка на 70 милиона долара, 100 милиона лева, 120 милиона лева, 300 милиона лева“, посочи говорителят на главния прокурор.\nОт брифинга стана ясно, че за единия от братята Бобокови ще бъде искана Мярка „Задържане под стража“, за другия ще бъде определена парична гаранция в размер на 1 милиона лева.\nВелислава Дърева уреди племенника си за зам.-министър


Игрите на съдбата - Розамунде Пилхер\nВсяко семейство има своите тайни, но семейството на Флора Уоринг е първенец в това отношение. Двайсет и двегодишната привлекателна брюнетка случайно открива, че има идентична близначка. Разглезената бохемка Роуз е отгледана от майката, докато Флора е скромна и свита, като бащата. Когато Флора се съгласява да придружи годеника на Роуз - Антъни, преструвайки се на сестра си, за да излъжат болната му баба, тя не подозира, че бързо ще се влюби в пищната, зелена природа на Шотландия и в семейството на Антъни. Но също така Флора ще трябва да чуе и шокиращи тайни от тийнейджърските години на Роуз, разбили не едно и две семейства, а предателството, което с Антъни са извършили, е на път да разбие сърцето й. И точно тогава... Флора открива истинската любов!\nЗавръщане у дома. Част 2\nЗавръщане у дома. Част 1\nOще книги от Розамунде Пилхер >>>


SeX и още нещо...\nGSM Новини АРХИВ\nРезултатите от Световното\nПреобразени известни личности\nАфтографи от звезди\nFun online clips\nФенове на сайта\nКак да получите 1000 посетители на ден?\nМобилни телефони за мен CELERATOR България pics Реклама\nНовини / Hi-tech\n05 Декември 06, 22:45 / Автор: CELERATOR\nЧетири нови телефона от Nokia\nОсвен че откриха събитието в Амстердам с прогнозите си за развитието на пазара за преносими устройства през 2007 г., от Nokia не пропуснаха да представят и няколко нови телефона. Засега те са четири и са в по-нисък ценови клас - най-скъпият модел струва 250 евро, като за начало на продажбите е определено първото тримесечие на следващата година.\nNokia 6300 е с 2 MP камера и 8х цифрово увеличение на образа. Телефонът е с панели от неръждаема стомана, поддържа трибандови GSM/GPRS/EDGE мрежи, а размерите му са 106,4 x 43,6 x 11,7 мм при тегло от 91 грама. Екранът е с QVGA резолюция и изобразява до 16М цвята. Телефонът е базиран на платформата S40 и има microSD порт, който поддържа карти до 2 GB. 6300 е снабден още с FM радио, музикален плеър, който поддържа mp3, AAC и eAAC+ формати, видеоплеър, а също така и вграден хендсфри говорител. Възможностите за връзка са през Bluetooth и mini USB. Цената на телефона ще бъде около 250 евро.\nNokia 6290 е сгъваем 3G смартфон, който работи с платформата S60 3rd Edition Feature Pack 1 (S60 v3.1). Има размери 94 х 50 х 20,8 мм и тежи 115 грама. Вътрешният екран е TFT с диагонал 2,2 инча, резолюция 320 х 240 пиксела и цветопредаване 16М цвята. Телефонът е с 50 MB вградена памет и възможност за разширение до 2 GB чрез microSD карта. Основната камера е 2 MP с 4х цифрово увеличение и възможност за серии от по 15 снимки, а аудиоплеърът поддържа mp3, M4A и eAAC+ аудиофайлове. 6290 има FM радио и стереоговорители с 3D ефект. Телефонът поддържа GSM/EDGE и WCDMA мрежи и има допълнителна CIF камера за видеоразговори. Другите комуникационни възможности са представени от Bluetooth, USB и инфрачервен порт. Телефонът ще се продава в два цвята - черно и светлосиньо, на цена от около 325 евро.\nNokia 6086 е четирибандов телефон, който работи с GSM/GPRS/EDGE мрежи. Камерата е VGA, но пък телефонът поддържа WLAN 802.11b/g е съвместим и с технологията UMA. Останалите характеристики на телефона включват музикален плеър, microSD порт, Bluetooth, USB, Pop-Port и FM радио. CSTN екранът е с резолюция 128 х 160 пиксела (262К цвята). Цената на 6086 ще бъде 200 евро.\nNokia 2626 e с цена от 75 евро и е предназначен предимно за развиващите се пазари. Телефонът ще се продава в пет различни цвята, ще поддържа GPRS, WAP и Java и ще разполага с FM радио и 2МВ вградена памет.


Home Право Наследяване по завещание. Запазена и разполагаема част\nНаследственото право е възникнало въз основа на обичая за разпределяне имуществото на покойните между преживелите ги. В този смисъл то се явява като допълнение на семейното право и неговите институти, но с времето еволюира в самостоятелен гражданско правен отрасъл.\nКато всеки правен отрасъл и наследственото право притежава свои специфични характеристики, свеждащи се до неговия предмет, метод на прилагане, източници и система на действие.\nОтносно предмета – за разлика от семейното право, наследственото регулира само имуществените отношения, пораждащи се с факта на смъртта (действителна и обявена), с цел разпределяне на придобитото приживе имущество.\nОтносно метода – това е типичният за гражданското право метод, т.е. равнопоставеност между субектите в наследствените правоотношения и на практика никакво присъствие на административен елемент в сложната система от правоотношения.\nОтносно източниците – и тук важи делението на материални (условия на живот) и формални източници, изразени в съответна система от нормативни законови и подзаконови актове.\nМатериалните източници представляват утвърдилата се в практиката и самия живот система от обичаи и правила за поведение, много преди формулирането им в наследственото право.\nЩо се отнася до формалните източници, това е системата от нормативни актове, основен от които е законът за наследството от 49 г., който се определя като най-трайният въпреки последвалите известни изменения в него.\nОтносно системата на отрасъла – тя включва основните му институти и понятия, а именно:\nНаследяване, т.е. наследствено право, приемственост;\nНаследство, т.е. съвкупността от субективни права и задължения, подлежащи на наследяване;\nОткриване на наследството – включва процедурите и способите за осъществяване на наследственото правоотношение;\nСпособност за наследяване – субектната структура на правоотношението (между тези, които ще го реализират)\nНедостойнство – онези качества, при които субектът изгубва способността си да наследява, която е следвало да има по закон.\nКазано по друг начин и систематизирано, наследственото право е тази част от гражданското право, която регулира имуществените отношения, пораждащи се по повод смъртта на гражданите и във връзка с преминаването на тяхното имущество към други лица.\nВъв връзка с това наследственото имущество обикновено преминава към членовете на семейството на починалия. По отношение на най-близките от тях законът установява особено предимство – запазена част от наследството, с което наследователят не може да се разпорежда с безвъзмездни актове (завещания и дарения).\nОсвен наследяване по закон, съществува и наследяване по завещание, при което също има запазена част за наследниците, но и разполагаема.\nЗЛС – Закон за лицата и семейството\nІ. Понятие за завещанието\nНаследодателят може да измени реда на наследяването по закон, да внесе изменение в наследствените части на наследниците или да се разпореди с имуществото си в полза на лица, които не са наследници по закон. Това той може да направи със завещание.\nЗавещанието съществува от най-ранни времена. През различните исторически епохи и у различните народи то е вземало различни форми. Тясно свързано със собствеността, наследяването по завещание е минало през съответните етапи на развитие, през които е минала и собствеността.\nЗавещанието е едностранен акт, който съдържа волеизявлението само на една страна – завещателя. То произвежда действие за след смъртта на завещателя и несъмнено трябва да изразява последната негова воля. Поради това до момента на смъртта си завещателят по всяко време може да отмени направеното волеизявление.\nЗаконът за наследството не допуска извършването на т.нар. съвместни завещания. Съгласно закона две или повече лица не могат да завещават с един и същ акт нито в полза едно на друго, нито в полза на трети лица. Смисълът на тази забрана е, че с едно такова общо завещание – резултат на две и повече съгласувани воли – би се ограничила свободата на разпореждане за след смъртта, тъй като един от завещателите не би могъл сам да отмени завещанието, а в такъв случай би се влязло в разрез с основата, върху която е изграден институтът на завещанието – зачитане последната воля на завещателя.\nЗавещанието може да бъде направено само лично от завещателя. То отразява волята на последния и затова само той лично трябва да направи волеизявлението. Недопустимо е извършването на завещание чрез друго лице – представител (пълномощник, настойник) с участие на попечител и др.\nЗавещанието е формален акт. Формата, която законът изисква за завещанието, е съществен елемент на същото. Тя е необходима за действителността на акта, а не само за доказването му.\nЗавещанието трябва да съдържа разпореждане с имуществените права на завещателя за след неговата смърт. Касае се за такива имуществени права, които завещателят може да отстъпи другиму приживе. Не може например той да завещае пенсията или издръжката си, която получава. Завещанието може да съдържа и някои разпореждания, които нямат имуществен характер – разпореждане относно възпитание на децата и др.\nСъс завещанието наследодателят извършва разпореждане с имуществото си по безвъзмезден начин, както при дарението. От друга страна, завещанието се извършва едностранно и по своята същност, както се изтъкна, е отменяем акт, а дарението е договор и неотменяемостта на същото е негов характерен признак.\nЗавещанието може да съдържа няколко разпореждания. Макар и да са извършени в едно завещание, тези разпореждания могат да бъдат независими едно от друго. В този случай, ако някое от тези разпореждания е недействително, то не опорочава другите.\nЗавещанието следователно е едностранен личен и отменим безвъзмезден акт, с който едно лице в установената от закона форма се разпорежда с имуществото си или с част от него за след своята смърт в полза на едно или няколко лица.\n1. Завещателна дееспособност\nПо своята същност завещанието представлява акт, насочен към установяване или прекратяване на граждански правоотношения. Такива действия може да извърши само този, който е дееспособен.\nКое лице е дееспособно и може да прави завещание? Според закона “всяко лице, което е навършило 18 години и което не е поставено под пълно запрещение поради слабоумие и е способно да действа разумно, може да се разпорежда със своето имущество за след смъртта си чрез завещание” в този смисъл е дееспособно.\nСпособността за извършване на завещание следователно се покрива с общата гражданскоправна дееспособност. С навършването на 18-годишна възраст лицата стават пълнолетни и могат да разполагат с имуществото си по всички предвидени в закона начини, включително и със завещание.\nНеспособни да се разпореждат с имуществото си чрез завещание са лицата, които, макар и пълнолетни, са ограничени в тяхната дееспособност. Според Закона за наследството това са лицата, които са поставени под пълно запрещение поради слабоумие и не са способни да действат разумно. Съгласно чл.5, ал.1 ЗЛС (Закон за лицата и семейството), под пълно запрещение се поставят лицата, които поради слабоумие или душевна болест не могат да се грижат за своите работи и дела. Т.е. и в двата случая лицето е недееспособно.\nКакто се изтъкна, завещанието е личен акт, който отразява волята на завещателя. Последният сам трябва да направи волеизявлението, свободен от чуждо влияние. Поради това завещанието не може да се извършва от другиго (от настойника при пълно запрещение) или с чуждо сътрудничество (с попечителя при ограничено запрещение). В случая е недопустимо нито представителството нито сътрудничеството, каквото поначало е необходимо за извършване на правни действия от тези лица, съгласно клаузи от Закона за лицата и семейството.\nПри всички случаи завещателя трябва да е имал завещателна дееспособност в момента на извършване на завещанието. Когато при съставянето на същото завещателят не е бил способен да прави разпореждания, завещанието е унищожаемо. Същото не става действително само по себе си, ако по-късно завещателят придобие способност да извършва завещание. И обратното: изгубването на завещателна дееспособност (например завещателят изпадне в слабоумие) след извършване на завещанието не оказва никакво въздействие върху последното.\nФизическият недостатък на едно лице, което например е глухо, нямо, глухонямо, сляпо и пр., сам по себе си не оказва никакво влияние върху завещателната дееспособност. Такива лица могат да извършват завещания.\n1.1. Способност за наследяване по завещание\nПоначало всички лица – граждани и юридически лица – могат да наследяват по завещание. Единствено чужда държава не може да придобие по завещание недвижим имот, който се намира в Република България.\nМогат да наследяват по завещание и лицата, които са били заченати при откриване на наследството и които са родени способни да живеят.\nГраждани, които са неспособни да наследяват по закон, са неспособни да получават и по завещание. Не могат да наследяват по завещание недостойните лица, указани в чл.3 ЗН.\nДокато при наследяването по закон кръгът на наследниците и размерът на техните части е изчерпателно посочен в закона, при наследяването по завещание завещателят може в рамките, установени от закона, да внесе едни или други изменения в частите на наследниците по закон, да завещае конкретно определен имот, както и да направи завещателни разпореждания в полза на лица, които не влизат в кръга на наследниците по закон.\nСъгласно чл.14 ЗН завещателят може да се разпорежда чрез завещание с цялото си имущество. Във всички случаи завещателните разпореждания не могат да накърняват запазената част.\n2. Форми на завещанието\nЗавещанието съдържа волята на завещателя, която е изразена приживе, но която ще се изпълни след неговата смърт. То трябва да бъде съставено така, че точно да изразява тази воля и да изключи всякакви спорове в това отношение. След смъртта на наследодателя никой не би могъл да обясни какво точно същият е имал предвид при извършване на завещанието. Затова текстът на завещателния акт, правните последици по който ще възникнат едва след смъртта на завещателя, има голямо значение за правилното тълкуване и изпълнение на волята на наследодателя. За да се обезпечи правилното изразяване на тази воля и нейното точно изпълнение, законът изисква спазването на определена форма при извършване на завещанието. Макар тази форма да създава известно затруднение на гражданите, тя е необходима с оглед правилното тълкуване и изпълнение на волята на наследодателя.\nИзхождайки от тези съображения, законът установява ред правила за извършване на завещанието.\nЗавещанието трябва да бъде извършено преди всичко в писмена форма.\nЗаконът за наследството предвижда два вида завещания: нотариално и саморъчно.\n2.1. Нотариално завещание\nНотариалното завещание се извършва от нотариуса, а в градовете, където няма нотариус, а има районен съд, нотариалното завещание се извършва от последния.\nКомпетентен да извърши завещанието е всеки нотариус без оглед на района на неговото действие.\nНотариусът обаче не може да отиде в района на друг нотариус и там да извърши завещанието.\nОбикновено завещанието се съставя в канцеларията на нотариата. Но нотариусът може да извърши завещанието и извън канцеларията си, ако завещателят е възпрепятстван да се яви пред него. Нотариалното завещание може да бъде извършено и в извънработно време, когато има уважителни причини за незабавното му извършване.\nНотариусът не може да извършва нотариални завещания, в които участва като завещател самият той и лицата, посочени в чл.471 ГПК.\nПри извършване на завещанието нотариусът е длъжен преди всичко да се увери в самоличността на завещателя.\nЗа да състави завещанието, нотариусът трябва да констатира, че лицето, което желае да направи завещателното разпореждане, е способно да го извърши.\nНотариалното завещание се извършва в присъствието на двама свидетели. Това са т.нар. инструментални свидетели, т.е. свидетели за извършване на завещанието.\nЗавещателят изявява устно своята воля на нотариуса, който я записва така, както е изявена. При записване на завещанието нотариусът може да прави стилни поправки, да заменя нелитературни думи в изявленията на завещателя, но като употреби съответни изрази, които да не изменят смисъла на разпорежданията. Завещателният акт трябва да бъде автентичен израз на волята на завещателя.\nСлед като запише изявлението на завещателя, нотариусът прочита завещанието на последния в присъствието на свидетелите. Той трябва да отбележи в завещателния акт изпълнението на тези формалности. Разбира се, в случая не е необходимо нотариусът да употреби някои специални изрази. Достатъчно е със свои думи да означи изпълнението на изискваните от закона формалности.\nВ акта нотариусът трябва да означи мястото и датата на съставянето му.\nСлед това завещанието се подписва от завещателя, от свидетелите и от нотариуса. Законът за наследството предвижда, че когато завещателят не може да се подпише, той трябва да укаже причината за това и достатъчно е нотариусът да отбележи изявлението на завещателя в това отношение в това отношение преди прочитане на завещанието. Това изявление замества неговия подпис.\n2.2. Саморъчно завещание\nТова е форма, по-лесно достъпна за извършване на завещателни разпореждания.\nЗаконът изисква саморъчното завещание да бъде изцяло написано ръкописно от завещателя, да съдържа означение на датата, когато е съставено, и да е подписано от завещателя. И затова ползващият се от саморъчно завещание е длъжен при оспорване на неговата автентичност да установи, че то е ръкописно написано и подписано от завещателя.\nОчевидно само грамотно лице може да направи саморъчно завещание.\nЗаконът предвижда, че завещанието трябва да е написано ръкописно от завещателя, а от това следва, че то не може да бъде написано с пишеща машина или от друго лице. Написването му може да бъде извършено на обикновена хартия с мастило или обикновен молив. То може да бъде написано на български или на чужд език.\nНеозначаването на мястото, където е съставено завещанието, няма значение, когато е безсъмнено, че то е съставено в страната от български гражданин.\nНо саморъчното завещание трябва да има дата. Датата е необходим елемент за действителността на саморъчното завещание и има значение, за да се определи дали завещанието е извършено по време, когато завещателят е имал дееспособност да прави завещателни разпореждания, както и при конкуренция между две завещания, извършени от един и същ завещател на различни лица за един и същ имот.\nДатата трябва да е пълна, да са означени денят, месецът и годината на съставяне на завещанието. В случай, че датата е поставена от друго лице, а не от завещателя, макар и с негово съгласия, завещанието е нищожно.\nСаморъчното завещание може да бъде запазено у завещателя или да се предаде на друго лице за пазене. Но завещанието може да бъде предадено за пазене и на нотариуса, респ. на районния съдия, който извършва нотариални дела.\nСаморъчното завещание, предадено за пазене в нотариата може да бъде взето обратно само лично от завещателя, но не и от друго лице, дори ако това лице е натоварено със специално за това пълномощно. В този случай, ако завещателят поради болест или други причини е възпрепятстван да се яви в нотариата, нотариусът е длъжен да отиде при него, за да му предаде завещанието.\nКогато саморъчното завещание не е било предадено на нотариуса, лицето, у което се намира то, трябва веднага след като узнае за смъртта на завещателя да поиска обявяване на завещанието от нотариуса по мястото, където е открито наследството. Ако лицето, у което се намира завещанието не го представи за обявяване, заинтересуваните лица могат да искат от районния съдия по мястото, където е открито наследството, да определи срок за представяне на завещанието, за да бъде то обявено от нотариуса.\nЗавещанието може да съдържа и неимуществени разпореждания. В него могат да бъдат изразени разни желания, указания и др. (например за възпитанието на децата на завещателя, за начина на погребението му и др.), но всички тези разпореждания сами по себе си нямат юридическа стойност.\nОбикновено със завещанието се цели облагодетелстването на известно лице. Възможно е обаче завещанието да съдържа разпореждания, които да не ползват това лице. Това може да се яви например, когато пасивът на наследството надминава актива на същото или когато лицето, в полза на което е извършено завещанието, е обременено с тежести, които изчерпват целия актив на наследството. Завещание, с което е възложено изпълнението на известни задължения, без да е предоставено наследствено имущество, може да има за наследника морална, но не и юридическа стойност.\n2.3. Видове завещателни разпореждания\nС оглед съдържанието на завещателните разпоредби те биват универсални (общи) и заветни (частни завещания).\nУниверсалното завещание съдържа разпореждане относно цялото имущество на завещателя или относно идеална част от него, без да се конкретизират отделните предмети от имуществото. Ако наследодателят е определил със завещанието за наследник само едно лице, без да му е определил дела, счита се, че в полза на същия е завещано цялото имущество, посочено в завещателният акт. Когато завещателя е завещал имуществото си на няколко лица, без да укаже чехните части, последните се считат за равни.\nЗавещателното разпореждане, което се отнася до единично определено имущество, представлява завет и придава качеството на заветник на лицето, в полза на което е извършено.\nПредмет на завета е едно определено право, обикновено вещно (право на собственост, ползване и пр.) върху конкретно определена вещ.\n3. Модалитети при завещателните разпореждания\nОбикновено завещателните разпореждания се правят чисти. Например: “Завещавам на А разполагаемата си част.” Или: “Завещавам на Б апартамента си на ул.Х”.\nНо завещателните разпореждания могат да бъдат направени под условие, със срок или с тежест. Това са така наречените модалитети при завещателните разпореждания. Когато тези елементи са вмъкнати в завещателното разпореждане, те изменят неговото съдържание и с това изменят и нирмалното пораждане на правните последици.\nЗавещателните разпореждания могат да бъдат направени под условие. В този случай действието на тия разпореждания, т.е. проявяването или погасяването на правните последици, се поставя в зависимост от настъпването или ненастъпването на едно бъдещо и несигурно събитие.\nУсловието може да бъде отлагателно или прекратително.\nПравните последици на завещанието с отлагателно условие настъпват след сбъдване на събитието. Например: “Завещавам на Б къщата си в София, ако той получи софийско жителство.” До сбъдването на това отлагателно условие завещанието не може да прояви своите правни последици.\nСбъднатото условие има обратно действие. Това значи, че завещателното разпореждане, направено под отлагателно условие, което се е сбъднало, се смята за безусловно от откриване на наследството и прехвърля завещаната вещ от този момент.\nЩо се отнася до завещанието, направено под прекратително условие, то проявява всички правни последици от откриване на наследството до сбъдване на условието. Например: “Завещавам на А апартамента си в София, но ако бъде отчуждена къщата ми в Кюстендил, апартаментът да се раздели между наследниците ми по закон.” Ако условието се сбъдне, завещанието прекратява своето действие и всичко се възстановява в предишното състояние, като че завещателното разпореждане никога не е съществувало. Когато прекратителното условие не се сбъдне, завещанието става действително като напълно безусловен акт.\nНа практика условните завещания у нас са рядкост.\nКакто условието, така и срокът е едно бъдещо събитие: само че докато условието е бъдещо несигурно събитие, срокът е бъдещо събитие, което непременно ще настъпи.\nИ срокът бива отлагателен (начален) и прекратителен (краен).\nНачалният срок отлага изпълнението на завещанието. Последното може да се изпълни само след като настъпи началният срок. Например: “Завещавам на А апартамента си на бул.”Руски”, същият да го получи пет години след моята смърт.” Тук срокът забавя изпълнението на завещанието с пет години от откриване на наследството.\nКрайният срок действа прекратително. Докато той е висящ, завещанието се изпълнява. Но с настъпването на крайния срок завещанието престава по право да проявява всякакви правни последици. Например: “Завещавам на А апартамента си на бул.”Руски” до пет години след своята смърт.” След изтичане на указания срок завещанието губи своето действие.\nТежестта е клауза, с която завещателят налага на лицето, в полза на което е направено едно завещателно разпореждане, да извърши нещо, някакви действия.\nСъс завещание могат да се възложат тежести, които трябва да се изпълнят след смъртта на завещателя, а не приживе.\nТежестта може да бъде наложена на облагодетелствания в интерес на завещателя, например: “Завещавам на А къщата си, като го задължавам след моята смърт да ми издигне подходящ паметник.” Тежест може да бъде установена и в полза на трето лице. Обикновено тежестта в полза на трети лица се извършва с общополезна цел.\n4. Субституции (заместване) при завещателните разпореждания\n4.1. Обикновена субституция\nЗавещанието произвежда действие само ако лицето, в полза на което е направено то, преживее наследодателя. Същото важи и при недостойнство или отказ от наследство, но в този случай завещателното разпореждане не произвежда действие.\nЗавещателят обаче може да посочи едно или повече лица, които да придобият наследството или завета, в случай че наследникът или заветникът почине преди него, недостоен е да наследява или се откаже от наследството или завета. Това е обикновена субституция. Тя е условно назначение на наследник и като такова се подчинява на правилата на условните завещателни разпореждания.\nПри субституциите, ако лицето, в полза на което е направено завещанието, почине преди завещателя или е недостойно, или се откаже от завещаното имущество, последното не преминава към низходящите на облагодетелствания; то може да бъде заместено само от лицето, което завещателят е посочил и тук заместването спира.\n4.2. Фидеикомисарна субституция\nТя води началото си от робовладелското право, където е била създадена с оглед да се заобиколят някои неспособности за получаване на наследство. Завещателят е назначавал за свой наследник известно лице с поръчение то да предаде завещаното имущество на друго лице. Първоначално това поръчение е имало само морални, а не юридически последици, а по-късно му е признато известно действие.\nПри феодализма фидеикомисарната субституция е придобила ново съдържание. С цел имуществото на наследодателя да се запази неразделно за рода наследодателят е завещавал имуществото си като го е оставял на един от наследниците, обикновено първородния син, до смъртта му със задължение облагодетелстваният да го предаде на най-стария син и т.н.\nС упадъка на феодализма изчезва и фидеикомисарната субституция. Тя е била забранена от Френския граждански кодекс, а по-късно и от другите буржоазни граждански кодификации.\nФидеикомисарната субституция по своята същност представлява разпореждане на завещателя, с което се задължава облагодетелстваното лице да запази през целия си живот имуществото, което му се завещава, за да го предаде след своята смърт на друго лице, посочено от завещателя.\nНашето обичайно право не познава фидеикомисарната субституция. Тя никога не е била практикувана у нас и е чужда на нашия бит.\nІІ. Запазена и разполагаема част\nПоначало всеки гражданин приживе може да извършва възмездни актове със своето имущество без каквито и да било ограничения.\nЗаконът за наследството осигурява свободата на гражданите да се разпореждат с имуществото си. Тази свобода на разпореждане обаче е ограничена с оглед да бъдат обезпечени интересите на семейството и специално на най-близките наследници по закон – низходящи, родители, съпруг. Когато има такива наследници, наследодателят може да разполага по безвъзмезден начин само с определена от закона част от имуществото си.\nТази част от имуществото на наследодателя, която законът запазва за посочения кръг наследници и с която същият не може да се разпорежда чрез завещание или дарение, се нарича запазена част.\nЧастта от наследството, която е извън запазената част, е разполагаема част на наследодателя.\nЗапазена част имат само необходимите наследници: низходящи, съпруг и родители.\nКогато наследодателят е оставил наследници със запазена част, той не може чрез завещание или дарение да накърни тази тяхна запазена част. Той може да се разпорежда по безвъзмезден начин само с разполагаемата си част.\nРазмерът на запазената и разполагаемата част се определя в зависимост от броя на призованите към наследяване необходими наследници и от категорията, към която спадат.\nЗа определяне на тези размери е меродавен моментът на откриване на наследството. Поради това, ако по време на извършване на завещанието не е имало наследници със запазена част, но в момента на смъртта на завещателя е имало вече такива, ще следва да се счете, че е накърнена тяхната запазена част. И обратно – ако по време на извършване на завещанието е имало наследници, които имат право на запазена част, но по времеоткриване на наследството не е имало вече такива, ще следва да се приема, че със завещанието не е засегната никаква запазена част.\nОтказът от наследяване на някои от наследниците след откриване на наследството също не е основание за изменение на запазените части. В случая се увеличават само дяловете на останалите наследници.\nКогато наследодателят не е оставил съпруг, запазената част на низходящите е: при едно дете или низходящи от него – 1/2, а при две и повече деца или низходящи от тях – 2/3 от имуществото на наследодателя (по равно за всеки един от тях).\nКогато наследодателят е оставил съпруг и низходящи, запазената част на съпругата е равна на частта на всяко дете. В тези случаи разполагаемата част при едно дете е равна на 1/3, при две деца е равна на 1/4, а при три и повече деца е равна на 1/6 от наследството.\nКогато преживелият съпруг наследява сам, запазената му част е 1/2.\nТакава е и запазената му част и когато той наследява с наследници, които нямат запазена част (с трети лица).\nЗапазената част на родителите или на преживелия от тях е 1/3.\n1. Възстановяване на запазената част\nКакто се изтъкна, наследодателят може да прави завещателни разпореждания и дарения, но в никакъв случай той не може да накърни запазената част на наследниците. Когато наследодателят излезе вън от тези рамки, законът позволява наследниците, които имат право на запазена част (низходящите – брачни, извънбрачни и осиновени, преживелия съпруг и родителите), да искат намаляване на завещателните разпореждания и на даренията до размера, необходим за допълване на тяхната запазена част.\nНамаляване на завещателното разпореждане и възстановяване на запазената част могат да искат само наследниците със запазена част, които са призовани към наследяване по откритото наследство, а не и други лица, влизащи в кръга на наследниците по закон.\nПри това наследникът трябва да е приел наследството. Не може да иска възстановяване на запазената част и наследникът, който макар и да е призован към наследяване се е отказал от наследството.\nПравото да се иска намаляване на завещателните разпореждания и дарения има имуществен характер и може да се предяви от наследниците на този, чиято част е накърнена. Това право е наследимо.\nКогато искането за намаляване на завещателните разпореждания и даренията е направено от наследника със запазена част, то се извършва в размер, необходим за попълване на запазената част на същия. В този случай намалението ползва само наследникът, който е предявил иска, а не и другите наследници, които не са направили искане за възстановяване на техните запазени части.\nИскът за намаляване на завещанията и даренията и за възстановяване на запазената част е ограничен със срок и това е срокът на общата петгодишна давност, която за даренията започва да тече от откриване на наследството, а за завещанията – от момента, когато заветникът упражни своите права по завещанието.\nСамото искане се предявява обикновено в делбатното производство, но може да бъде предявено и с отделен иск преди делбата.\nИщец по иска за възстановяването е наследникът, чиято запазена част е накърнена, а ответник е облагодетелстваният със завещателното разпореждане или дарението, който е получил повече от това, което се съдържа в разполагаемата част.\n2. Изчисляване размера на запазената част\nЗа да се определи размерът на разполагаемата и запазената част, е необходимо да се има предвид цялото имущество на наследодателя, такова, каквото то е било по време на неговата смърт. За тази цел се образува една маса от всички имоти (движими и недвижими), които са принадлежали на наследодателя в момента на смъртта му, както и вземанията на същия. Извън наследствената маса остава имуществото, което наследодателят е притежавал под отлагателно условие, което не се е сбъднало още, както и “плодовете”, придобити след откриване на наследството.\nРазполагаемата част се изчислява само върху чистия актив, тъй като само с него могат да се правят облагодетелствания. С оглед на това от масата на всички имоти в момента на смъртта на наследодателя следва да се извадят дълговете. Тук влизат всички задължения, които е имал наследодателят било към някои от наследниците, било към други лица.\nКъм тази маса се прибавят и даренията, направени пряко или косвено, с изключение на обичайните такива (подаръци по повод сватба, годеж, рожден ден и др.). Самите дарения се оценяват според тяхното положение при подаряването и според стойността им по време на откриване на наследството – за недвижимите имоти, и по време на подаряването – за движимите.\nСлед извършване на всички споменати операции от получената обща маса, оценена в пари и представляваща цифрова величина, се определя стойностно размерът както на запазената, така и на разполагаемата част, според броя и вида на наследниците с право на запазена част.\n3. Ред за намаляване на завещателните разпореждания\nПри универсалните завещания, било че в тях е посочена разполагаемата част без указания за нейния размер, било че е посочен размерът на завещаната дробна част, намалението се извършва от съдът, който постановява вместо завещаната част от имуществото същото да бъде намалено съобразно чл.29 ЗН.\nЗаветът се намалява, след като предварително се оцени цялото наследство и отделно завещаният имот и съобразно с размера на разполагаемата и запазената част се установи дали надвишава, или не, разполагаемата част на наследодателя, т.е. дали накърнява, или не, запазената част на наследниците по закон. Ако заветът надвишава разполагаемата част и е само един, заветникът се поканва да заяви кои имоти желае да задържи. Ако не стори това, завещанието се намалява от съда, като се върви по последните по ред имоти към по предните.\nПри намаляване на универсалното завещание с имоти за предпочитание съдът също нарежда да се оцени както целият имот, така и имотът, посочен за предпочитание в завещанието, за да се види дали той е равен по стойност на разполагаемата част, или е по-голям или по-малък от нея. Съобразно с резултата от тая оценка на наследника по завещание се отреждат или посочените в завещанието за предпочитание имоти, или към тях се прибавят и други, ако те не стигат да се допълни завещанието, или част от тия имоти се взема от завещанието и се прибавя към частта на наследниците със запазена част.\nІІІ. Приемане на наследството\nЗа разлика от дарението, което се отправя на момента и подлежи на незабавно приемане, завещанието всъщност е по желание – никой не е задължен да се възползва от него.\nЗатова въпросът за приемането му и най-вече моментът на приемане е изключително важен с оглед отношенията между сънаследниците, а също и спрямо третите лица, имащи отношение с наследници и наследодател. В случаите, когато няма завещание по отношение на наследника ситуацията е аналогична – универсалният правоприемник също може да откаже наследството. До ’92 г. всеки според ЗН е можел да бъде задължен от съда да декларира приема си или не. Днес по иск на заинтересованите съдът може да даде определен срок (преклузивен) за произнасяне на бездействащия наследник (срокът обаче не е фиксиран).\nПриемането на наследството може да се извърши направо или по опис.\n1. Приемането направо може да бъде изрично или мълчаливо.\nИзричното се извършва с писмена декларация до районния съд, а мълчаливото – чрез извършване на действия, които несъмнено предполагат волята да се наследи и са несъвместими с друго качество на лицето, освен с качеството на собственика. За такава дейност съдебната практика приема:\n- всички актове на разпореждане с каквато и да е наследствена вещ;\n- ако наследникът поиска извършване на оценка от общината;\n- при предявяване на иск за делба, съответно присъединяване на конкретния наследник към вече започналата делба;\n- представяне на завещанието в полза на наследника, ако е ответник по делбен иск;\n- получаване на трудовото възнаграждение на наследодателя, на суми от влоговете му или заплащане на дългът му;\n- писмено споразумение за ползване на наследения имот;\n- отказ от наследство, направен обаче срещу някакво насрещно задължение от някой друг сънаследник (по същество това е разпоредителна сделка, аналогична с т.нар. продажба на наследството, само че в случая следва да го наречем размяна на наследствения дял – допустимо е само ако си приел наследството и съответно ще се третира като приемане на наследството, дори ако наследникът не е искал това).\nПрактиката приема някои двусмислени действия като приемане на наследството (по-точно като липса на ясно изразена воля). Типични примери за това са:\n- участие като ответник в делбеното дело, съответно възражение по такива искове или срещу предявени от наследодателя начети, дългове;\n- използване на обикновената покъщнина, както и всички действия на обикновено управление на имота (стопанисване с цел да не се съсипе имуществото);\n- получаване на застраховки, наследствени пенсии, а също на наеми, ако те се събират и прибавят към общата наследствена маса.\nНе е приемане подаването на данъчна декларация, обжалването на данъчния акт и евентуалното плащане в законния срок.\nВеднъж приел, наследникът не може повече да се отрече от наследството, т.е. по необходимост ще отговаря, както за активите, така и за пасивите на наследодателя си. С тази цел, за да не се ощетява наследникът е предвиден механизмът за приемане на наследството по опис.\n2. Приемането по опис е изрично, писмено и става пред районния съдия в три месечен срок от узнаването за наследството. Описът се извършва чрез съдия изпълнител по редът на ГПК.\nНаследникът е длъжен да посочи имущества, които са му известни, а възраженията при описа се протоколират и решават по исков път.\nПриемането по опис ползва всички наследници, но ако искат и те могат да се откажат от наследството.\nПриемането е задължително само ако наследници са държавата, юридически лица или наследници, направили възражение за възстановяване на запазената част.\nДържавата обаче по принцип отговаря за дълговете на наследодателя само до размера на актовите, дори ако по някаква причина описът не се е съставил.\nНаследник по опис може да се разпорежда с имуществото само след уреждане на дълговете и отговаря пред кредиторите ако не е стопанисвал имота, полагайки съответните грижи, в резултат на което го е съсипал. С тази цел се забранява отчуждаването на недвижими имоти до пет години от откриването, а на движимите – до три години, освен с разрешение от районния съд. Сделки без разрешение са действителни, но наследникът ще отговаря за евентуални дългове, които биха излезли наяве по-късно.\nОсвен приемане, съществува и отказ от наследство.\nТова е едностранна сделка в определена от закона форма, която задължително се вписва в съответния регистър на районния съд и която означава, че лицето се отказва от наследствените си права, поради което не поема и задълженията на наследодателя, в това число и задълженията на наследственото имущество.\nДелът на отказалия се уголемява пропорционално делът на останалите наследници.\nОтказът на наследника погасява както неговите права върху имуществото, така и правата, които неговите наследници биха имали по право на заместване.\nОтказът обаче важи за правото на универсален наследник, но не и за правото на частен (в случай на завет в негова полза), т.е. загубва се наследствения дял, но не и конкретната завещана вещ, ако има завещание в полза на същия.


Благотворителен коледен джаз концерт на Боби Вълчев и приятели | Kafene.bg\n25.11.2021 26.11.2021 Katia Dimitrova\nБоби Вълчев e един българин, отдал живота си на страстта към джаз музиката. Над 15 години развива своята музикална кариера зад граница. Споделил е сцената с имена, като Клод Джеймс Уудс, Джордж Бенсън, Маркъс Милър, Анита Уилямс и още много други звезди. На родна земя е свирил с Камелия Тодорова, Милчо Левиев , Каризма, Орлин Павлов, Вили Казасян, Деси Тенекеджиева и други.\nИменно от България започва и неговият музикален път. Възпитаник е на софийското музикално училище “Любомир Пипков”, след което завършва и НМА “Проф. Панчо Владигеров” с две специалности “Джаз пиано” и “Композиция”. Боби става асистент професор в майсторския клас на Милчо Левиев. След това продължава своето образование в “Guild school of music” в Лондон.\nДнес Боби Вълчев живее в далечен Дубай, освен като джаз изпълнител, той е и текстописец на своите песни, а съвсем скоро му предстои и първият музикален проект на български език. Споделя, че баща му е предал любовта към джаз музиката и още от ранна детска възраст е обожавал да пуска всяка една плоча у дома си и да се наслаждава на джаз гурутата.\nБоби Вълчев е не само джаз творец и изпълнител. Той е и преподавател в музикална школа в Дубай, а близките му планове включват да открие такава и в България. Той споделя, че за музиката няма граници и именно затова учениците му са от 5-годишни малки деца до 75-годишен възрастен мъж, който се учи да свири на тромпет. Музикантът твърди, че учителската професия го обогатява, а искреността и любовта на децата го зареждат.\nВоден от обичта към музиката и децата и символиката на коледните празници, джазменът организира благотворителен коледен концерт в България, в подкрепа на дете, което страда от детска церебрална парализа. Концертът е под надслов “Боби Вълчев и приятели”. На сцената на Sofia Live Club на 19 декември от 19:30 ч., Боби Вълчев и други изпълнители ще споделят с публиката коледни песни в джаз аранжимент и други джазови хитове. В концерта ще се включат Март Демерджиев – малкият виртуоз от сцената на България търси талант, който ще представи своя композиция с кавалджия. Ще участват и пианистите Хасан и Ибрахим, които представиха България на детската Евровизия през 2014 година.Макар и само на 18 години, те вече могат да се похвалят с концерти в Москва, Ню Йорк, Виена и още много други. Талантливата Жени Кринчева, която е малка, но провъзгласява България из цял свят с първи места в музикални конкурси. В концерта ще се включи и големият Мишо Йосифов – български джаз тромпетист и композитор, преподавател по тромпет и импровизация в катедра „Поп и джаз изкуство“ в Национална музикална академия, през 2010-та година – награден от Класик ФМ със “Златно перо” за приносите си към българската култура. Басистът Димитър Сираков и барабанистът Стю Иванов също ще бъдат част от благотворителната кауза. Димитър Сираков е възпитаник на НМА “П. Панчо Владигеров”, завършва контрабас и бас китара във факултет “Поп и джаз музика”. При завършването си получава първата музикална награда “Проф. П. Владигеров” за активна музикална дейност като студент. Изявява се на една сцена с Мишо Йосифов, Васил Петров, Милчо Левиев, Венцислав Благоев, Камелия Тодорова, както и с изпълнители от цял свят, като световния тромпетист Конрад Хъруиг, Шели Бърг – пианист и декан на джаз факултета в музикалната академия във Маями и още много други. Стоил Иванов – Стю също е възпитаник на Националната музикална академия. Барабанист и тъпанджия в етно джаз формация “Outhentic”, един от създателите на трио “Threeplay”, с което печелят конкурса на Plovdiv Jazz Fest. Участник в проектите на Венци Благоев “Джаз за деца”, както и в спектакъла “Алиса в страната на чудесата.”\nОсвен на музикална програма от световен ранг, зрителите на концерта ще могат да се насладят на светлинно и огнено шоу на формация “Палячи”. Името им произлиза от глагола “паля”, а над 15 години трупата провежда проучвания за различни български и европейски огнени техники. Благодарение на своите натрупани знания, формацията дълги години изнася своите светлинни и огнени програми, голяма част от които в исторически възстановки или спектакли с историческа тематика. Творчеството на “Палячи” има за цел да пробуди българския дух и да популяризира интереса към българската история, традиции и наука.\nСъс средствата от благотворителния коледен джаз концерт “Боби Вълчев и приятели” ще помогнат на малкия Ники отново да проходи. Със събраните пари, той ще има възможността през юли 2022-та година да посети 4-седмичен интензивен курс за рехабилитация в Полша. Необходимата сума е 6 000 евро. Ако семейството успее да събере сумата преди това, Ники ще може да замине и по-рано.\n“Едно от най-късметлийските неща, които могат да ти се случат, е да имаш щастливо детство.”, споделя Боби Вълчев.\nСтанете част от нашата кауза, нека Ники има своето щастливо детство!\n19.12.2021 Sofia Live Club 19:30\nБоби Вълчев концерт


Министър Ананиев предлага премахване на солидарния здравноосигурителен модел – Барикада\nМинистър Ананиев предлага премахване на солидарния здравноосигурителен модел\nПри избирането си на поста Кирил Ананиев обяви, че ще предложи "два алтернативни модела”, но при представянето им стана ясно, че става дума за два надграждащи се етапа на един и същи модел. Целта им е проста - повече пазар в здравеопазването\nИвайло Атанасов 26 септември 2018\nПосещението на лекар в бъдеще може да започва с преглед на застрахователния пакет на клиента. Снимка: Pixabay\nВместо да предложи два различни модела за реформа на здравната система, каквито бяха предварителните заявки, Кирил Ананиев предлага два еднотипни модела, като дори смята, че и двата трябва да бъдат приложени един след друг. На първия етап той иска да въведе допълнителна задължителна вноска към частен застраховател, а на втория да се пристъпи към система, при която цялата вноска се пренасочва към избран застраховател. При тази крачка обществената здравна каса се превръща в един от няколкото конкуриращи се застрахователи, но и изпълнява функцията на гарант в случай на фалит на някой от частните играчи на пазара.\nВ своята презентация, представена на кръгла маса в НДК, министърът заявява желанието си за „преминаването от чисто солидарен осигурителен модел към персонализиран здравно-осигурителен модел.” Идеята на солидарните модели по принцип е по-младите, по-здравите и по-богатите да платят повече, отколкото реално ползват, за да се гарантира правото на здравна грижа за децата, възрастните, хората с увреждания, хронично и тежко болните. Този модел на практика вече е подкопан от съществуването на максимален осигурителен доход (2600 лв.), който означава, че най-заможните плащат процентно по-малко от мнозинството работещи – през 2016 г. 97% от заетите получават по-малко от 2600 лв./месец. Преминаването към персонализиран застрахователен модел означава в една или друга степен обвързване на оказваната здравна помощ с дохода, което би могло да доведе до повече разходи или повече лишения от здравна грижа за по-бедните, по-възрастните, семействата с деца и пр.\nПенсионният модел – в здравеопазването\nКирил Ананиев предлага въвеждането на тристълбов модел на финансиране на здравната система – задължителна вноска в обществената здравна каса, задължителна частна застраховка и доброволна допълнителна частна застраховка. Този модел плътно повтаря пенсионноосигурителния, от който държавата вече частично се отказа, премахвайки задължителността на осигуровката в частен фонд. Това се случи, след като стана ясно, че в общия случай доходността на фондовете няма да осигури по-високи пенсии, докато пренасочването на средства към тях отваря по-широко дупката в бюджета на НОИ.\nДоброволната частна застраховка, която трябва да е третият финансов стълб на новата система, също няма да е съвсем доброволна. Според плановете на Ананиев медицинската помощ и закупуването на изделия ще включва регламентирано доплащане от страна на пациента. То вероятно ще бъде в размер на 15% от т.нар. Гранична линия, която на първо време ще е в размер от 700 лв. и ще се актуализира ежегодно. Интересното е, че в презентацията на министъра става дума за 10% доплащане, но това явно се е променило по пътя до НДК, така че то би могло да се увеличи и още преди да стигне до Народното събрание.\nПри тази схема Здравната каса ще заплаща до 595 лв. от лечението, пациентът следващите 105 лв. (които може да му бъдат възстановени, ако има доброволна допълнителна застраховка), а ако процедурата се окаже по-скъпа, горницата ще се поема от задължителната застраховка. Това означава, че хората ще трябва да платят две допълнителни застраховки, ако искат да има вероятност да не доплащат нищо за лечението си. Но това ще се случи, само ако извършената услуга е част от застрахователния им пакет.\nДопълнителната задължителна застраховка, за която се твърди, че ще е в размер на 12 лв./месец, също вероятно ще претърпи корекция нагоре, след като представители на застрахователния бранш вече изразиха резерви към очакванията, с които са натоварени срещу 144 лв. годишно. От гледна точка на гражданите, това представлява допълнителен регресивен данък, доколкото сумата е една и съща независимо от дохода на лицето. За хората на минимална заплата това представлява 3% от нетните им доходи, докато за лица с доход в размер на 10 минимални заплати – 0.28% от нетния доход. Съответно за онези, които имат най-малка възможност да доплащат за лечение, както и да инвестират в превенция и здравословен начин на живот, задължителната и доброволната застраховка ще тежат несравнимо повече, отколкото за по-богатите.\nПо-добре да дойдат застрахователите\nНа втория етап министър Ананиев предлага по-нататъшно въвеждане на пазарния принцип на финансиране на здравеопазването като здравната каса се превърне от солидарна в един от няколкото конкуриращи се застрахователи. Както вече отбелязахме, при избирането си на поста министърът обяви, че ще предложи „два алтернативни модела”, но сега се вижда, че става дума за два етапа от един и същи модел на пълно въвеждане на пазарното начало в здравната грижа: „от съвместно участие на НЗОК и застрахователите в дейностите, до пълна и цялостна демонополизация на НЗОК”. Новината за двата алтернативни модела от юни месец все още е водеща на сайта на МЗ.\nВ този етап гражданите ще могат да прехвърлят цялата си вноска към даден частен застраховател, който потенциално предлага услуга, която подхожда по-добре на нуждите им. Тук Кирил Ананиев предлага на застрахователите да се забрани селектирането на клиенти, т.е. те да бъдат задължени да приемат всички желаещи на фиксирана цена. Това е логично, тъй като иначе компаниите биха отказвали на възрастни и рискови пациенти, или биха им предлагали застраховка на много по-висока цена, каквато в общи линии е системата в САЩ.\nДоколкото се разбира от презентацията на министъра държавата ще определя законодателно риска на базата на възрастта, пола и местоживеенето на лицата и на тази база ще коригира сумата, която фирмите получават. Пациентите ще продължат да плащат 8% осигуровка, но ако в дадена компания има повече възрастни хора, тя ще получи малко повече за сметка на друга, която обслужва по-млади пациенти. Отново, не е изключено това да претърпи промени в хода на реформата в посока на по-малка регулация с цел повече свободна конкуренция.\nНа първо време държавата изглежда смята да принуди всички лекари и всички болници да сключат договори с всички застрахователи с цел да се избегне „американската” ситуация, в която пациент не може да отиде при избран от него лекар, ако той няма договор с неговия застраховател, а лекарят не може да го прати в най-подходящата за него болница.\nСпорен е и моментът, в който НЗОК е поставена на конкурентни начала с частните играчи, но трябва да послужи и като гарант за потенциалния им провал. Когато някой застраховател фалира, пациентите, които са се осигурявали при него, ще трябва да бъдат поети от обществената здравна каса. Това е класически пример за социализация за щетите, но трудно може да бъде избегнат, доколкото здравната грижа е човешко право и не може да бъде отказана на човек, който е направил неподходящ потребителски избор. Министър Ананиев предлага гаранционен фонд, който да покрива подобни щети, което обаче означава, че част от парите за здраве ще трябва да бъдат замразени в този фонд.\nПовече пари, но за какво?\nДопълнителните застраховки означават повече разходи за здравеопазване на домакинствата. Това противоречи на резултатите от социологическото проучване, което МЗ само е поръчало, според което само 6% от хората са склонни да плащат повече от досегашната си вноска, като 81% предпочитат да се затегне контролът.\nОсвен това, част от допълнителното плащане няма да отиде за здравеопазване, а за застрахователите, които „могат да генерират печалба при ред и условия, определени от КФН”, според презентацията на Кирил Ананиев. Те ще имат и паралелни административни разходи по отношение на договорите си с всички лекари и болници, както и такива за споровете около това дали трябва да възстановят платени от пациентите сметки. Разходите на маркетинга и изобщо за конкуриране с останалите играчи на пазара също не бива да се подценяват. Самите лекари и болници също ще бъдат натоварени административно от необходимостта да се договарят с всички застрахователи, особено на втория етап от планираната реформа.\nНа този етап изглежда, че новият министър иска от хората да платят повече за една по-бюрократизирана система с мъглявото обещание, че конкуренцията ще донесе повече ефективност. По-бедните и хората с увреждания и хронични заболявания ще бъдат непропорционално засегнати от реформата. Лекарите ще бъдат натоварени административно без гаранция, че новата система ще повиши доходите им. Единствените, които със сигурност ще спечелят, са застрахователните компании.\nЕтикети: болници застраховка здраве здравен министър здравен пазар Здравеопазване Здравна каса Кирил Ананиев конкуренция лекари Министерство на здравеопазването НЗОК пазар пациенти Реформа солидарност\nВидео: „Политизирай това!“ №37 с Креме...\nПриоритетите на ИТН: „Шоковата доктрина” на квадра... Тласкане към източващите парите на работниците частни пенсионни фондове и вкарване на „финансиране по Диагностично свързани групи" в здравеопазването са само два примера за антисоциални политики, които се готвят да прилагат шоумените...


Днес е Преображение Господне – StudioPernik – новини от Перник\nHome История и традиции Днес е Преображение Господне\nПразникът води началото си от първите векове на християнството и е свързан с едно от най – важните евангелски събития – явяването на Исус Христос в небесна слава пред трима от най – близките му ученици – Петър, Яков и Йоан.\nКогато Исус проповядвал сред хората, мнозина се съмнявали в Неговата божествена същност. Дори сред учениците му имало такива, които трудно приемали учението му за смирение и за поемане на страдания в името на Бога, за преходността на земната слава и за вечността на небесния живот.\nЗа да укрепи вярата на учениците си, Исус се изкачил заедно с трима от тях – Петър, Яков и Йоан, до Таворската планина, която се намира край Галилея. Когато пристигнали на мястото, Исус започнал да се моли на няколко крачки пред апостолите и изведнъж се преобразил – лицето му светнало като слънце, а дрехите му станали бели като сняг. От двете му страни застанали старозаветните пророци Мойсей и Илия. Обгърнати от светъл облак, учениците чули гласа на Бог, който назовавал Исус като свой син. Господ Исус Христос заръчал на своите ученици да не разкриват на никого за това, докато не възкръсне от мъртвите.\nНа днешния ден вярващите се пречистват, като в литургията в българските храмове се добавя и молитвено песнопение за „освещаване на гроздето“. Това е денят, в който се бере първото грозде и се раздава на близки и съседи, след като се благослови с молитва.\nВярва се, че в нощта срещу Преображение, също като на Богоявление, небесто се отваря към Божията врата и сам Господ застава на нея. Само праведният може да види тази врата и каквото си поиска, Господ ще му го даде.\nНа Преображение времето се пречупва\nprevious От днес започва Богородичният пост\nnext Голяма Богородица е!\n25.03.2020 StudioPernik 0\n10.03.2020 StudioPernik 0


America Appartamento Piano Terra - НАЙ-НИСКИ ЦЕНИ от agoda.com\nViale Stati Uniti d'America 32, Lido Delle Nazioni, Лидо Деле Национи, Италия, 44020 - Покажи на картата\nНезависимо дали сте турист или пътувате по бизнес, America Appartamento Piano Terra е перфектен избор за настаняване в Лидо Деле Национи. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nAmerica Appartamento Piano Terra също така предлага много съоръжения за обогатяване на Вашия престой в Лидо Деле Национи. Гостите на хотела могат да ползват съоръжения като велосипеди под наем.\nКато допълнение всяка хотелска стая предлага широка гама от удобства. Много от стаите са с климатик, телевизор с LCD/плазмен екран, кухненски бокс, хладилник, сейф в стаята, за да удовлетворят и най-изискания вкус. Освен това в хотела можете да се възползвате от множество предложения за приятно прекарване на свободното време. Когато търсите удобно и комфортно място за настаняване в Лидо Деле Национи, изберете America Appartamento Piano Terra, който ще се превърне във втория Ви дом.


Разковничето е да се спре роенето на университети\nНе сме достатъчно богата държава, за да инвестираме в подготовката на медици, които да отиват да работят в чужбина, казва проф. Любен Тотев\nБюджетът за образование през 2019 година надхвърля 4 млрд. лв. Достатъчно ли са средствата за университетите, за какво парите няма да стигнат, от какво зависи качеството на обучение и трябва ли завършващите медици да поемат ангажимент да остават да работят в България, попитахме проф. Любен Тотев, председател на Съвета на ректорите и ректор на Минно-геоложкия университет.\n- Проф. Тотев, доволен ли сте бюджета от висше образование за 2019 г?\nБюджетът за висше образование е увеличен с около 40 млн. лв., но струва ми се, че с повишението на минималната работна заплата, това ще бъде малко, за да се компенсират разходите по това перо. В бюджета има средства, но те са предназначени за основно и средно образование, а за висшето образование ми се струва, че са малко. За научни изследвания също са заделени пари, но там участват много малко университети, повечето са насочени към БАН и СУ. Нещо, което е неприемливо за основната част от висшите училища. Няма да стигат средства и за капиталови разходи за поддържка на сграден фонд, за ремонти на общежития. Висшите училища имат сграден фонд, но той е в лошо състояние. Друг е въпросът и кой университет как поддържа имотите си. И дали средствата, които се дават целево се използват за същите нужди.\n- Синдикати алармираха, че ако не се вземат мерки университетските преподаватели могат да минат в графата „работещи бедни". Споделяте ли притесненията им?\n- Има такава опасност. Ситуацията не е една и съща в различните университети. Има висши училища, в които заплатите са добри, доста над средното ниво и има университети, които са на дъното и една златна среда. В Минно-геоложкия университет например асистентските заплати са много близки до минималните работни заплати, така че аз се замислям какво ще правим от нова година натам.\n- Качеството на висшето образование се измерва чрез рейтинговата система, която търпи известни критики. Какво смятате, обективен ли е този механизъм?\n- Не съм доволен от рейтинговата система, която отчита качеството. Тя е насочена към няколко университета. Не може СУ да има 25 първи места, а другите по едно или две. Това не е нормално. Не искам да влизам в конфликт с колегите, но смятам, че Рейтинговата система не отчита достатъчно обективно и няма диференциация.\n- А на какво ниво е качеството на образованието ни, работодателите все се оплакват, че висшистите не са достатъчно подготвени. Какво трябва да се направи, за да имаме по-качествено обучение?\n- Темата с качеството е много дълбока. Тя започва от семейството, през основното, средното образование и тогава се стига до висшето. Цялата система се нужда от промяна. Не само парите ще оправят образованието ни. Много е важно да не се разраства повече университетската мрежа, да не разкриваме повече висши училища, които нямат готовност за обучават по дадени специалности. Това е разковничето за качество. Т.е мораториумът, който сме предложили още през 2017 година и все още не е наложен, да бъде приет. Да не разкриваме специалности и висши училища, където няма достатъчно подготвени специалисти. И на второ място-акредитацията. Скалата е от 1 до 10, не може болшинството университети да са с оценки над 8. Това просто не е реално. Затова трябва да се направи промяна в експертните комисии, които правят оценките при акредитацията на дадена специалност и институционална акредитация на университетите. Необходимо е да се завишат изискванията при тях.\n- Оптимист ли сте, че мораториумът вече ще бъде приет, министър Вълчев се ангажира с него?\n- Дълбоко се надявам да се случи.\n- А не се ли налагат и структурни промени. Имаме 52 университета, трябва ли да има сливане между отделни звена?\n- Това е много чувствителна тема. Не бих искал да говоря за обединяване и сливане на университети. Достатъчно е да се направи това, което Съветът на ректорите прие, а именно приемането на Мораториума и изискването университетските преподаватели да участват а акредитирането само на едно единствено-място, където са на основен трудов договор, а не на 5, 6, 10 висши училища. Тогава всичко ще си отиде на място. Ще се види къде има преподаватели, кои университети могат да обучават качествено и къде кадрите пътуват по други места, за да попълват дупките.\n- Университетите продължават да отчитат голям брой незаети места. Само в демографската криза ли е проблемът?\n- За демографската криза говорим непрекъснато и вече стана банално. Трябва да се съобразяваме с действителност. Не можем да си позволим да обявяваме много нови места, ако няма кой да ги запълни.\n- Правилно ли са разпределени парите за висше образование между отделните професионални направления според вас?\n- Темата за парите е много чувствителна. Този, който очаква да получава казва, че са малко, а това, който ги дава, че са много. Моето лично мнение е, че определянето на защитени и приоритетни специалности, обявяването на безплатно следване за някои програми, няма да привлече повече студенти към направленията, където са насочени. Не можем да накараме със заплащане на такси един младеж да учи за учител или инженер. Това е вътрешна потребност.\n- А какво смятате за идеята обучението за лекари да бъде безплатно, ако се ангажират да работят в България?\n- Винаги съм казвал, че ние не сме достатъчно богата държава, за да инвестираме в подготовката на медици, които да отиват да работят в чужбина. Известно е, че медицинските университети получават най-висока издръжка за студент. Това е потребно, но все пак завършилите медици трябва да имат ангажимент към българската държава, която финансира обучението им. Приоритетите на страната ни са на първо място.\n- Оправдано ли е според вас финансирането на медицинските специалности?\n- Не мога да дам оценка. Медицината е специалност, която изисква повече средства, тя обхваща здравето на човека от раждането през целия му живот. Медиците трябва да са добре подготвени, да са направили достатъчно много упражнения, лекции. Въпросът не е да говорим за техните пари, а за това как да се повиши издръжката за учители, инженери, химици, физици и т.н., които също са потребни за българката държава. Но финансирането не бива да е на случаен принцип, а срещу качество на обучението.\n- Обсъжда се и идеята ректорите да се ангажират с управленска програма като сключват договори с МОН. Одобрявате ли такава мярка?\n- Това не е необходимо на голямата част от ректорите. Те управляват добре университетите. Може би е потребност само за много малка част от ректорите, които поради мащабите на висшите училища, които управляват, се нуждаят от такъв договор, макар да не съм сигурен, че и той ще им помогне.